TMB บวก 3.85% ลุ้นกำไรปี 60 ทะลุ 9 พันลบ. จากรายได้สินเชื่อบ้านโต
TMB บวก 3.85% ลุ้นกำไรปี 60 ทะลุ 9 พันลบ. จากรายได้สินเชื่อบ้านโต ล่าสุด ณ เวลา 14.02 น. ราคาอยู่ที่ 2.70 บาท บวก 0.10 บาท หรือ 3.85% สูงสุดที่ 2.72 บาท ต่ำสุดที่ 2.62 บาท มูลค่าซื้อขายที่ 1.32 พันล้านบาท
16 พ.ย. 2560

ผู้สื่อข่าวรายงานว่า ราคาหุ้นธนาคารทหารไทย จำกัด (มหาชน) หรือ TMB ณ เวลา 14.02 น. ราคาอยู่ที่ 2.70 บาท บวก 0.10 บาท หรือ 3.85% สูงสุดที่ 2.72 บาท ต่ำสุดที่ 2.62 บาท มูลค่าซื้อขายที่ 1.32 พันล้านบาท ขณะที่ดัชนีตลาดหุ้นไทยโดยรวมบวก 0.36%

ด้านนักวิเคราะห์ บล.เคทีบี (ประเทศไทย) ระบุในบทวิเคราะห์ว่า ขณะนี้เริ่มมองเห็นปริมาณการซื้อขายของ TMB สูงขึ้น และมองว่าตลาดจะให้ความสนใจกับหุ้นกลุ่มแบงก์ในวันนี้ โดยมองสินเชื่อของ TMB เติบโตได้ดี จากการเพิ่มขึ้นส่วนใหญ่มาจากสินเชื่อบ้านเป็นหลัก
อีกทั้งยังคาดกำไรสุทธิปี 60 ของ TMB อยู่ที่ 9.04 พันล้านบาท เพิ่มขึ้น 10% จากปีก่อน และคาดกำไรสุทธิปี 61 อยู่ที่ 9.90 พันล้านบาท เพิ่มขึ้น 10% จากปี 60 โดยให้ราคาเหมาะสมที่ 2.80 บาท/หุ้น